[bookmark: _GoBack]Extracte de l’acord de la Junta de Govern de la Diputació de Girona en la sessió de 18 de juny de 2024, de la convocatòria de subvencions per a l’adquisició d’equips amb tecnologia RFID per a la gestió de les biblioteques públiques de l’any 2024 

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l’extracte de la convocatòria el text complet de la qual es pot consultar a la Base de Dades Nacional de Subvencions:

1. Objecte i finalitat
Subvencions en règim de concurrència competitiva per a ajuntaments amb biblioteques integrades al Sistema de Lectura Pública de Catalunya i que superin la darrera mitjana anual de la demarcació publicada pel que fa a préstecs i usuaris actius per nombre d’habitants (1,65 préstecs per habitant i 0,11 usuaris actius per habitant l’any 2022), destinades al finançament de l’adquisició d’equips de radiofreqüència (RFID) per a la gestió de les biblioteques públiques, d’acord amb les bases específiques reguladores aprovades pel Ple de la Diputació en la sessió de 16 d’abril de 2024 i publicades al Butlletí Oficial de la Província de Girona (BOPG) número 78, de data 22 d’abril de 2024.
· Criteris de valoració
Les sol·licituds s’avaluen mitjançant la documentació presentada per les entitats peticionàries, d’acord amb la puntuació que correspongui en funció dels paràmetres següents:
a) Superació de la mitjana anual provincial publicada dels indicadors de préstec i usuaris actius per habitant (fins a 20 punts)

Al percentatge més alt en cadascun dels indicadors se li donen automàticament 10 punts. Per a la resta de sol·licituds es fa un repartiment proporcional a partir d’aquests 10 punts per cadascun dels conceptes.

b) Percentatge de proposta de cofinançament (fins a 10 punts)

Al percentatge més alt a càrrec del pressupost municipal dedicat al projecte per al qual es demana la subvenció, se li donen automàticament 10 punts. Per a la resta de sol·licituds es fa un repartiment proporcional a partir d’aquests 10 punts.

c) Adequació total del municipi als paràmetres del Mapa de la Lectura Pública en el moment de la sol·licitud (fins a 40 punts)


	Superfície
	10 punts

	Fons
	5 punts

	Recursos humans
	15 punts

	Horari
	10 punts



L’adequació en el cent per cent als mínims que, per cadascun dels conceptes, estableix el Mapa de la Lectura Pública obtindrà la màxima puntuació. El percentatge de compliment es tradueix en una puntuació proporcional en cada cas.

d) Concessió de subvencions de la Diputació de Girona durant l’any anterior (fins a 10 punts)

	S’ha concedit alguna subvenció i no s’ha executat 
	 0 punts

	S’ha concedit alguna subvenció i s’ha executat satisfactòriament
	10 punts






2. Dotació econòmica i determinació de l’aplicació pressupostària
L’import total destinat a la convocatòria és de 33.000 €. L’aplicació pressupostària a què es carrega el crèdit pressupostari i l’import són els que es detallen a continuació:
 
	Aplicació pressupostària
	Import (en €)

	301 33210 7620200
	33.000,00 €

	Total
	33.000,00 €




3. Termini de presentació de sol·licituds
El termini de presentació de sol·licituds és de vint dies hàbils a partir de l’endemà de la publicació de l’extracte de la convocatòria al BOPG.
Cal formular les sol·licituds mitjançant el model normalitzat disponible al web de la Diputació de Girona, que s’ha d’acompanyar de la documentació a què fa referència l’article 7 de les bases reguladores.
Les sol·licituds s’han de presentar telemàticament (EACAT), i han d’estar signades electrònicament mitjançant un certificat validat en la plataforma PSIS del Consorci d’Administració Oberta de Catalunya.
· Àmbit temporal de les accions subvencionables

Se subvencionaran actuacions, activitats o inversions dutes a terme un any abans de la data de publicació de la convocatòria i fins a sis mesos després. 

· Termini per justificar les subvencions

El termini de justificació és de trenta dies a comptar de l’endemà de l’acabament del termini d’execució.


4. Termini de resolució i notificació 
4.1. Termini de resolució
El termini per resoldre la convocatòria és el que determinen les bases. Una vegada transcorregut el termini sense que s’hagi adoptat una resolució, els sol·licitants podran entendre desestimades les seves sol·licituds per silenci administratiu.
4.2. Termini de notificació
Es notificarà la resolució a tots els beneficiaris de manera individualitzada, tal com estableix l’article 41.1 de la Llei 39/2015, d’1 d’octubre, del procediment administratiu comú de les administracions públiques, i també als peticionaris la sol·licitud dels quals hagi estat desestimada, en el termini màxim de deu dies hàbils, a comptar de la data en què s’adopti l’acord. 

5. Règim de recursos
La resolució de la convocatòria posa fi a la via administrativa. Contra aquesta resolució escau interposar un recurs contenciós administratiu davant del jutjat contenciós administratiu de Girona, en el termini de dos mesos a comptar de l’endemà de la notificació. Alternativament, i de forma potestativa, s’hi pot interposar un recurs de reposició davant de la Junta de Govern de la Diputació de Girona, en el termini d’un mes a comptar de l’endemà de la notificació. 

6. Publicitat
Aquesta convocatòria es publicarà al tauler electrònic d’anuncis de la Diputació i al web, i, d’acord amb el que estableix l’article 17.3 b de la Llei 38/2003, general de subvencions, se’n publicarà l’extracte al BOPG.


Girona, data de la signatura electrònica 


Miquel Noguer i Planas 
President
